### **Ministru kabineta rīkojuma projekta**

**“Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”(turpmāk – Rīkojuma projekts) mērķis ir nekustamo īpašumu nostiprināšana zemesgrāmatā uz valsts vārda un pārdošanu Publiskas personas mantas atsavināšanas likumā noteiktā kārtībā. Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos reģistros, kas sniegs tiesisko nodrošinājumu minētā mērķa izpildes uzsākšanai.Ministru kabineta rīkojuma projekts stājas spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 5.panta pirmā daļa un 45.panta pirmā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Informācija par Rīkojuma projekta pielikumā ietvertajiem nekustamajiem īpašumiem**1) Saskaņā ar Valsts zemes dienesta Nekustamā īpašuma valsts kadastra informācijas sistēmā (turpmāk - Kadastrs) reģistrētiem datiem **dzīvokļa īpašums Nr.8 Mežinieku ielā 6, Alūksnē, Alūksnes novadā,** kadastra Nr.3601 900 0628, (turpmāk – Dzīvokļa īpašums) sastāvā reģistrētas divas telpu grupas (ar kadastra apzīmējumu 3601 034 5760 001 001 un 3601 034 5760 001 008) un tām piekrītošās 601/2142 kopīpašuma domājamās daļas no dzīvojamās mājas (ar kadastra apzīmējumu 3601 034 5760 001), šķūņa (ar kadastra apzīmējumu 3601 034 5760 002), pagraba (ar kadastra apzīmējumu 3601 034 5760 003) un saimniecības ēkas (ar kadastra apzīmējumu 3601 034 5760 004). Mantojuma atstājējas īpašuma tiesības uz Dzīvokļa īpašumu ir nostiprinātas Alūksnes pilsētas zemesgrāmatas nodalījumā Nr.804-8.Vidzemes apgabaltiesas zvērināta notāre Mārīte Rateniece 2016.gada 18.jūlijā ir taisījusi notariālo aktu „Par mantojuma lietas izbeigšanu”, kas iereģistrēts aktu un apliecinājumu reģistrā ar Nr.1479, ar kuru par bezmantinieka mantu atzīts Dzīvokļa īpašums. Mantojuma lietā iesniegta kreditoru sabiedrības ar ierobežotu atbildību “Alūksnes nami” pretenzija 181,24 *euro* un Alūksnes novada pašvaldības pretenzija 55,19 *euro* apmērā.Ministru kabineta 2013.gada 2.jūlija noteikumu Nr.364 “Noteikumi par zvērināta tiesu izpildītāja rīcību ar bezmantinieku mantu” 14.2. apakšpunktā noteikts, ja divu nedēļu laikā pēc šo noteikumu 12.punktā minētā uzaicinājuma nosūtīšanas neviena no šo noteikumu 12.punktā minētajām personām nepiesakās paturēt nekustamo īpašumu sev [..], kā arī šo noteikumu 8. un 49.punktā minētajos gadījumos, zvērināts tiesu izpildītājs ar pieņemšanas un nodošanas aktu nodod valsts akciju sabiedrības “Privatizācijas aģentūra” (turpmāk - Privatizācijas aģentūra) valdījumā nekustamo īpašumu, kurš sastāv no dzīvojamās mājas, dzīvokļa īpašuma vai kopīpašuma daļas kopīpašumā esošajās viendzīvokļa dzīvojamās mājās, dzīvokļu īpašumos un dzīvojamās mājās. Alūksnes novada pašvaldība ar 2016.gada 23.novembra vēstuli Nr. ANP/1-38/16/3478 informēja, ka pašvaldība nevēlas paturēt sev Dzīvokļa īpašumu, par īpašumam noteikto kadastrālo vērtību.Sabiedrība ar ierobežotu atbildību “Alūksnes nami” ar 2016.gada 28.novembra vēstuli Nr.1-9/811 informēja, ka nepaturēs sev Dzīvokļa īpašumu, par īpašumam noteikto kadastrālo vērtību. Ievērojot to, ka minētie kreditori neizmantoja savas pirmtiesības, Vidzemes apgabaltiesas (iecirknis Nr.87) zvērināta tiesu izpildītāja Guna Danga ar 2017.gada 6.marta pieņemšanas un nodošanas aktu Dzīvokļa īpašumu, nodeva Privatizācijas aģentūras valdījumā. Pamatojoties uz likuma “Par pašvaldībām” 21. panta pirmās daļas 17.punktu un Publiskas personas mantas atsavināšanas likuma 45. panta pirmo daļu Alūksnes novada dome ar 2017.gada 5.septembra lēmumu Nr.327 “Par atteikumu pārņemt Alūksnes novada pašvaldības īpašumā bezmantinieka mantu Mežinieku ielā 6 – 8, Alūksnē, Alūksnes novadā” nolēma nepārņemt Dzīvokļa īpašumu savā īpašumā. Dzīvojamā māja Mežinieku ielā 6, Alūksnē, Alūksnes novadā, atrodas uz fiziskai personai piederošā nekustamā īpašuma (kadastra Nr.3601 034 5760) Mežinieku ielā 4B, Alūksnē, Alūksnes novadā sastāvā esošā zemes vienības (zemes vienības kadastra apzīmējums 3601 034 5760), līdz ar to veidosies piespiedu dalītā īpašuma attiecības, kā rezultātā Dzīvokļa īpašuma ieguvējam būs pienākums maksāt piespiedu nomas maksu zemes īpašniekam.2) Saskaņā ar Kadastrā reģistrētiem datiem **ēku (būvju) īpašumā “Pipari”, Laucesas pagastā, Daugavpils novadā,** (turpmāk – Ēku īpašums) sastāvā reģistrēta dzīvojamā māja (ar kadastra apzīmējumu 4464 001 0166 001), kūts (ar kadastra apzīmējumu 4464 001 0166 002), šķūnis (ar kadastra apzīmējumu 4464 001 0166 004) un pirts (ar kadastra apzīmējumu 4464 001 0166 005).Ar Daugavpils tiesas 2016.gada 14.decembra spriedumu civillietā Nr.C12247116 konstatēts juridisks fakts un par bezīpašnieka mantu atzīts Ēku īpašums. Minētais spriedums stājies likumīgā spēkā 2017.gada 18.janvārī.Valsts ieņēmumu dienests ar 2017.gada 30.marta vēstuli Nr.4.5.1-6/30302 informēja, ka ar 2017.gada 10.februāra valstij piekritīgās mantas pieņemšanas un nodošanas aktu Nr.016588 ņemta valsts uzskaitē Ēku īpašuma sastāvā esošā dzīvojamā māja ar kadastra apzīmējumu 4464 001 0166 001, kūts ar kadastra apzīmējumu 4464 001 0166 002 un pirts ar kadastra apzīmējumu 4464 001 0166 005. Likuma “Par valsts un pašvaldību dzīvojamo māju privatizāciju” (turpmāk – Dzīvojamo māju privatizācijas likums) pārejas noteikumu 30.punktā noteikts, ka no 2006.gada 1.septembra valsts vai pašvaldības dzīvojamās mājas, to domājamās daļas, ja dzīvojamā māja ir valsts vai pašvaldības un kādas citas personas kopīpašumā, kā arī dzīvojamās mājās esoši dzīvokļi, mākslinieku darbnīcas un neapdzīvojamās telpas tiek atsavinātas saskaņā ar Atsavināšanas likumu, izņemot šā likuma pārejas noteikumu 30.1 punktā paredzētos gadījumus. Dzīvojamo māju privatizācijas likuma pārejas noteikumu 30.1 punkta 3.apakšpunktā noteikts, ka pēc 2006.gada 1.septembra privatizē likumā noteiktajā kārtībā par bezīpašnieka mantu atzītās dzīvojamās mājas, to domājamās daļas un dzīvokļu īpašumus, kuri tiek izīrēti vai kuros dzīvojošās personas tur iemitinātas tiesiski.Atbilstoši Pilsonības un migrācijas lietu pārvaldes datiem par bezīpašnieka mantu atzītajā Ēku īpašumā savu dzīvesvietu kopš 2011.gada 19.decembra ir deklarējusi fiziska persona. Apsekojot Ēku īpašumu, konstatēts, ka tas ir neapdzīvots, līdz ar to Ēku īpašums nododams atsavināšanai Atsavināšanas likumā noteiktajā kārtībā.Atbilstoši Valsts ieņēmumu dienesta 2017.gada 30.marta vēstulē Nr.4.5.1-6/30302 esošai informācijai, Valsts ieņēmumu dienests 2017.gada 16.februārī nosūtīja vēstuli Nr.4.5.1-6/13710 Daugavpils novada domei ar lūgumu izvērtēt iespēju Ēku īpašumu nostiprināt zemesgrāmatā uz pašvaldības vārda. Atbilde uz minēto Valsts ieņēmumu dienesta vēstuli līdz 2017.gada 20.martam nav saņemta. Ēku īpašums atrodas uz fiziskai personai piederoša nekustama īpašuma ar kadastra Nr.4464 001 0166, kas sastāv no diviem zemesgabaliem. Saskaņā ar likuma "Par atjaunotā Latvijas Republikas 1937. gada [Civillikuma](https://likumi.lv/ta/id/225418-civillikums%22%20%5Ct%20%22_blank) ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. panta otro daļu, ja ēkas (būves) ir patstāvīgs īpašuma objekts, tā pirmpirkuma vai izpirkuma tiesības ir zemes īpašniekam. Ņemot vērā minēto, saskaņā ar Publiskas personas mantas atsavināšanas likuma 11. panta trešo daļu vienlaikus ar sludinājumu par publiskas personas nekustamā īpašuma izsoli attiecīgā zemes gabala īpašniekam nosūtāms paziņojums par izsoli, norādot, ka šīs tiesības tas var izmantot tikai tad, ja to rakstveidā piesaka sludinājumā norādītajā termiņā. Līdz izveidosies piespiedu dalītā īpašuma attiecības un ēku īpašuma ieguvējiem būs pienākums maksāt piespiedu nomas maksu zemes īpašniekam tikai tad, ja zemes īpašnieks neizmantos savas pirmpirkuma tiesības uz Rīkojuma projekta pielikuma 2. punktā minēto nekustamo īpašumu.**II Turpmākā rīcība**Saskaņā ar Atsavināšanas likuma 45.panta pirmo daļu valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ņemot vērā, ka pašvaldības nav pieņēmušas lēmumu pārņemt valstij piekrītošos nekustamos īpašumus īpašumā, tie ir atsavināmi Atsavināšanas likumā noteiktajā kārtībā. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskās personas manta” (turpmāk – Noteikumi Nr.109) 12.punkts noteic, ka, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā. Ņemot vērā, ka Alūksnes novada dome pieņēmusi lēmumu nepārņemt Rīkojuma projekta pielikumā 1.punktā minēto īpašumu un Daugavpils novada dome nav pieņēmusi lēmumu pārņemt savā īpašumā Rīkojuma projekta pielikuma 2.punktā minēto īpašumu, tie ir atsavināmi, ievērojot Atsavināšanas likuma 5.panta pirmajā daļā noteikto, ka atļauju atsavināt valsts nekustamo īpašumu dod Ministru kabinets.Rīkojuma projekts paredz nodot atsavināšanai valstij piekrītošos nekustamos īpašumus. Ekonomikas ministrija ar 2009.gada 9.jūlija pilnvaru Nr.1-5-60 pilnvarojusi Privatizācijas aģentūru veikt visas nepieciešamās darbības, kas saistītas ar nekustamā īpašuma ierakstīšanu zemesgrāmatā uz valsts vārda Ekonomikas ministrijas personā. Pēc nekustamo īpašumu ierakstīšanas zemesgrāmatā uz valsts vārda Ekonomikas ministrijas personā, Privatizācijas aģentūra, pamatojoties uz Ministru kabineta atļauju, Rīkojuma projekta pielikumā minētos nekustamos īpašumus pārdos izsolē, ievērojot Atsavināšanas likuma 11.panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu (Atsavināšanas likuma 9.pants), mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Personām, kas piedalīsies minēto nekustamo īpašumu izsolē, Privatizācijas aģentūra nosūtīs izsoles noteikumus un atsavināšanas paziņojumus, kuros detalizēti būs norādīts īpašuma sastāvs, tai skaitā, vai zeme ir īpašuma sastāvā, ja zeme nav īpašuma sastāvā, tad minētajos dokumentos informatīvi tiek norādīts, kurš zemesgabals un kādā platībā ir būvēm funkcionāli piesaistīts, kā arī, kas ir zemes īpašnieks vai tiesiskais valdītājs. Nekustamā īpašuma ieguvēji atradīsies zemes piespiedu nomas attiecībās un nekustamo īpašumu pārdošanas gadījumā to ieguvējiem būs pienākums maksāt piespiedu nomas maksu zemes īpašniekam. Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Noteikumu Nr.109 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā. Atsavināšanas likuma 9.panta 1.3 daļā noteikts, ja dzīvojamā māja, tās domājamā daļa vai dzīvokļa īpašums ir Privatizācijas aģentūras valdījumā, dzīvojamās mājas, tās domājamās daļas vai dzīvokļa īpašuma atsavināšanu organizē pati valsts akciju sabiedrība.  |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projekta pielikumā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (euro) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 | Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms  |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 | Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas “Pārdošana izsolē” nosacījumiem.Pamatojoties uz Ministru kabineta 2015.gada 1.decembra noteikumiem Nr.680 “Kārtība, kādā Privatizācijas aģentūrai veicami atskaitījumi par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, kā arī izveidojams un izlietojams rezerves fonds un veicami maksājumi valsts budžetā” 18.12.7.apakšpunktu, Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Privatizācijas aģentūras rezerves fonda līdzekļiem.Atsavināšanas likuma 47.pants noteic, ka publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā.Saskaņā ar Noteikumu Nr.109 V. nodaļas “Atsavināšanas izdevumu apmēra noteikšana” 36.2.apakšpunktu valsts nekustamā īpašuma atsavināšanas izdevumi procentos no realizācijas cenas ir šādi: pārdodot citu nekustamo īpašumu, – 50 procentu, bet ne mazāk kā 2 130 *euro* no realizācijas cenas.Noteikumu Nr.109 37.punkts noteic, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36.punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra un Ekonomikas ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs,**

**ekonomikas ministrs Arvils Ašeradens**

**Vīza: Valsts sekretārs Ēriks Eglītis**

67012345, vards.uzvards@mk.gov.lv